钦定古今图书集成/明伦汇编/氏族典/第414卷 > 《廖用贤尚友录》 > 古朴
## 钦定古今图书集成/明伦汇编/氏族典/第414卷 > 《廖用贤尚友录》 > 古朴

按《明外史古朴传》：“朴字文质，陈人。洪武中，举于乡，为
太学生。奉命清理郡县田赋图籍。父丧，服阕，隶五军
断事理刑，除工部营膳主事，改兵部职方，迁武选员
外郎、郎中。建文三年，擢兵部右侍郎。成祖称帝，改户
部，转左。仁宗即位，改南通政使，寻就拜户部尚书，出
督畿内田赋，兼掌吏部。宣德三年卒。朴在朝三十馀”
年，确然有守，卒之日，家无馀赀。